Source: http://docplayer.hu/32804-Licencszerzodes-microsoft-szoftverhez-windows-8-1-pro.html
Timestamp: 2018-03-23 01:48:59+00:00

Document:
LICENCSZERZŐDÉS MICROSOFT-SZOFTVERHEZ WINDOWS 8.1 PRO - PDF
Download "LICENCSZERZŐDÉS MICROSOFT-SZOFTVERHEZ WINDOWS 8.1 PRO"
1 LICENCSZERZŐDÉS MICROSOFT-SZOFTVERHEZ WINDOWS 8.1 PRO Köszönjük, hogy a Microsoft Windows 8.1 Pro szoftver használata mellett döntött. A jelen dokumentumban foglalt licencfeltételek olyan szerződést képeznek a Microsoft Corporation (vagy az Ön lakhelyétől függően annak egy társvállalata) és Ön között, amely az Ön használati jogait határozza meg a Windows 8.1 Pro szoftverre vonatkozóan. A jelen szerződést a könnyebb áttekinthetőség érdekében két részre osztottuk. Az első rész alapfogalmakat tisztáz kérdés-felelet formában, az azt követő További feltételek és a Korlátozott jótállás című rész pedig a részletes feltételeket ismerteti. Önnek a teljes szerződést át kell tanulmányoznia, a benne található hivatkozásokkal együtt, hiszen az összes feltétel fontos, és együttesen alkotja az Önre vonatkozó jelen szerződést. A hivatkozott fogalmakról úgy tud tájékozódni, hogy a hivatkozást bemásolja a böngésző ablakába, amikor már fut a szoftver. A További feltételek a békéltető testület döntésének kötelező érvényű elfogadására vonatkozó rendelkezéseket tartalmaznak, valamint a pertársaságokban való részvétel jogáról való lemondást írják elő. Ha Ön az Amerikai Egyesült Államokban lakik, akkor ezek a rendelkezések befolyásolják a Microsofttal szembeni vitás kérdések megoldására vonatkozó jogait, ezért figyelmesen olvassa el őket. A jelen szerződés elfogadásával, illetve a szoftver használatával Ön elfogadja az összes feltételt, és hozzájárul bizonyos adatok átviteléhez az aktiválás során, illetve a szoftver internetalapú szolgáltatásai számára. Ha nem fogadja el a jelen feltételeket, illetve nem azoknak megfelelően cselekszik, akkor nem használhatja sem a szoftvert, sem annak szolgáltatásait. Ilyen esetben a vételár esetleges visszatérítése vagy jóváírása érdekében juttassa vissza a szoftvert kiskereskedőhöz. Hogyan használhatom a szoftvert? A szoftvert vagy annak az Önhöz került példányát mi nem eladjuk, hanem csupán licencbe adjuk Önnek. A licencszerződés értelmében Önnek jogában áll telepíteni és használni a szoftver egyetlen példányát egyetlen számítógépen (a licencelt számítógépen) úgy, hogy azt egyszerre csak egyetlen személy használja, feltéve, hogy betartja jelen szerződés összes feltételét. Ez rendszerint azt jelenti, hogy a szoftver egy példányát egy személyi számítógépre telepítheti, majd a szoftvert azon a számítógépen használhatja. A szoftver licence nem engedi meg, hogy a szoftvert kiszolgálószoftverként vagy kereskedelmi üzemeltetési szolgáltatás nyújtására használja, ezért Önnek nem áll jogában az, hogy a szoftvert hálózaton keresztül egyszerre több felhasználónak is használatra rendelkezésére bocsássa. A többfelhasználós használatra és a virtualizációra vonatkozóan a További feltételek adnak részletes tájékoztatást. Készíthetek biztonsági másolatot? Igen, a szoftverről készíthet egyetlen biztonsági másolatot, és ezt a biztonsági másolatot az alább leírtaknak megfelelően használhatja. Mit kell tudni a szoftver frissítéséről? Ha a jelen szerződés tárgyát képező szoftvert az Ön meglévő operációsrendszer-szoftverének frissítéseként telepíti, akkor a frissítés felváltja a frissített eredeti szoftvert. Frissítés után Ön minden jogát elveszíti az eredeti operációs rendszerre vonatkozóan, és semmilyen módon nem használhatja azt tovább, illetve nem
2 ruházhatja azt át senki számra. Az Ön frissítő szoftverre vonatkozó jogait a jelen szerződés szabályozza, és a jelen szerződés a frissített szoftverre vonatkozó szerződés helyébe lép. A frissítés után előfordulhat, hogy egyes alkalmazások nem települnek át vagy nem kompatibilisek a Windows 8.1 Pro szoftverrel, és további szoftverre lehet szüksége bizonyos fajta adathordozók, például DVD k lejátszásához és írásához. Átvihetem a szoftvert egy másik számítógépre, illetve átruházhatom egy másik felhasználóra? A szoftvert átviheti az Ön egy másik számítógépére. A szoftvert (a licenccel együtt) átviheti valaki más számítógépére, feltéve, hogy a) Ön a szoftver első licencelt felhasználója, és b) az új felhasználó elfogadja jelen szerződés feltételeit. Az átruházáshoz át kell adnia az eredeti adathordozót, az eredetiséget igazoló tanúsítványt ( certificate of authenticity vagy COA ), a termékkulcsot és a vásárlás igazolását közvetlenül a másik személynek; Ön a szoftver egyetlen példányát sem tarthatja meg. Az átruházáshoz felhasználhatja a biztonsági másolat megengedett példányát, illetve azt az eredeti adathordozót, amelyen a szoftvert megszerezte. Amikor a szoftvert átviszi egy új számítógépre, a szoftvert mindig el kell távolítania a korábbi számítógépről. A szoftver nem viheti át azzal a céllal, hogy licenceket osszon meg számítógépek között. Get Genuine Windows szoftvert, Pro Pack vagy Media Center Pack szoftvert kizárólag a licencelt számítógéppel együtt ruházhat át. Hogyan működik az internetes aktiválás? Amikor a szoftver használata során első alkalommal csatlakozik az internetre, a szoftver automatikusan felveszi a kapcsolatot a Microsofttal vagy a Microsoft egy társvállalatával annak ellenőrzése céljából, hogy a szoftver eredeti és a licenc a licencelt számítógéphez tartozik. Ez a folyamat az aktiválás. Mivel az aktiválás célja az, hogy felfedezze a szoftver licencének, illetve aktiváló funkcióinak illetéktelen módosítását, valamint hogy egyébként megakadályozza a szoftver illetéktelen használatát, Ön nem kerülheti ki vagy meg az aktiválást. Összegyűjti a szoftver a személyes adataimat? Amikor számítógépével az internethez csatlakozik, a szoftver egyes szolgáltatásai kapcsolatba léphetnek a Microsoft vagy szolgáltató számítógépes rendszerével, hogy velük adatokat cseréljenek, és ezek között az adatok között személyes adatok is lehetnek. Ön nem minden esetben kap külön értesítést a kapcsolódáskor. Azzal, hogy használja e szolgáltatások valamelyikét, beleegyezik abba, hogy az illető szolgáltatás használata során ilyen adatokat küldjön és fogadjon. Számos ilyen szolgáltatás kikapcsolható, illetve lehetősége van arra, hogy igénybe vegye vagy ne vegye igénybe őket. Hogyan használjuk fel az Ön adatait? A Microsoft a szoftver szolgáltatásainak használata során gyűjtött adatokat a szoftver frissítésére és javítására, továbbá termékeinek és szolgáltatásainak egyéb továbbfejlesztésére használja fel. Bizonyos körülmények között másokkal is megosztjuk ezeket az adatokat. Például a hibajelentéseket megosztjuk az illetékes hardver- és szoftverszállítókkal, hogy azok segítségével ők továbbfejleszthessék a Microsoft-termékekkel együttműködő termékeiket. Ön hozzájárul ahhoz, hogy az adatokat a go.microsoft.com/fwlink/?linkid= webhelyen közzétett Adatvédelmi Nyilatkozatban ismertetett módon összegyűjtsük, felhasználjuk és mások számára is elérhetővé tegyük. Mire vonatkozik ez a szerződés? Ez a szerződés a szoftverre, arra az adathordozóra, amelyen
3 a szoftvert megkapta, továbbá a Microsofttól a szoftverhez kapott frissítésekre, kiegészítésekre és szolgáltatásokra vonatkozik, hacsak ezeket más feltételek nem kísérik. Vonatkozik továbbá a Windows-zal együtt kapott, a szoftver szolgáltatásaitól különböző Windows-alkalmazásokra is. Van valami, amit nem tehetek meg a szoftverrel? Igen. Mivel a szoftvert Önnek licencbe adja, nem pedig eladja, a Microsoft fenntart minden olyan jogot (például a szellemi tulajdon védelméről szóló jogszabályok által biztosított jogokat), amelyet a jelen szerződésben kifejezetten nem ad át Önnek. Ez a licenc különösen nem adj jogot Önnek a következőkre, így Ön nem teheti a következőket: nem használhatja, illetve nem virtualizálhatja külön a szoftver szolgáltatásait, nem teheti közzé, nem másolhatja le (a megengedett biztonsági másolat(ok) kivételével), nem adhatja bérbe, nem adhatja tartós bérletbe, nem adhatja kölcsönbe a szoftvert, nem viheti át, nem ruházhatja át a szoftvert (kivéve, ha erre a jelen szerződés felhatalmazza), nem kísérelheti meg megkerülni a szoftver technikai védelmi funkcióit, nem fejtheti vissza a szoftvert, nem állíthatja elő a szoftver forráskódját, nem elemezheti a szoftver belső felépítését, kivéve azt az esetet, ha a helyi hatályos jogszabályok erre a jelen szerződés tiltása ellenére is lehetőséget adnak. Ez esetben csak azt teheti meg, amire a törvény feljogosítja. Az internetalapú szolgáltatások, illetve a Microsoft Családbiztonság használatakor semmilyen olyan módon nem használhatja ezeket a szolgáltatásokat, amely megzavarja e szolgáltatások mások általi használatát, illetve amelynek során jogosulatlanul próbál hozzáférni valamilyen szolgáltatáshoz, adathoz, fiókhoz vagy hálózathoz. TOVÁBBI FELTÉTELEK 1. Licencjogok és többfelhasználós használat a. Számítógép. Ebben a szerződésben a számítógép egy belső tárolóeszközzel rendelkező olyan (fizikai vagy virtuális) hardverrendszert jelent, amely alkalmas a szoftver futtatására. Egy hardverpartíció vagy beillesztett egység (blade) is számítógépnek minősül. A szoftver licence kizárólag azt engedi meg, hogy a szoftvert a licencelt számítógép legfeljebb két processzorán futtassa. b. Több verzió. A szoftver több verzióval (például 32 és 64 bites verzióval) rendelkezik, Önnek e verziók közül csak egyet áll jogban telepíteni. c. Több vagy készletezett kapcsolat. A kapcsolatok készletbe vonására, illetve a szoftvert elérő vagy használó készülékek vagy felhasználók számának csökkentésére használt hardver vagy szoftver nem csökkenti a szükséges licencek számát. Ön kizárólag akkor jogosult ilyen hardver vagy szoftver használatára, ha a használt szoftver minden egyes példányára rendelkezik licenccel. d. Készülékcsatlakozások. Ön legfeljebb 20 másik készüléknek engedélyezheti a licencelt számítógépre telepített szoftver elérését kizárólag a fájlszolgáltatások, a nyomtatási szolgáltatások, az Internet Information Services, az Internetkapcsolat megosztása és a telefonos szolgáltatások használata céljából. Készülékek közötti adatszinkronizáció
4 céljából Ön tetszőleges számú készüléknek engedélyezheti a licencelt számítógépre telepített szoftver elérését. Ez a szakasz azonban nem jelenti azt, hogy Önnek jogában állna bármelyik ilyen másik készülékre telepíteni a szoftver, illetve ilyen készüléken használni a szoftver elsődleges funkcióját (kivéve a jelen szakaszban felsorolt funkciókat). e. Ügyféloldali Hyper-V. A szoftverbe épített Ügyféloldali Hyper-V technológia segítségével létrehozhatja ennek és más szoftvernek egy virtuális példányát, de csak abban az esetben, ha ezt az illető szoftver megengedi. f. Virtualizált környezetben való használat. Ha virtualizáló szoftverrel, ideértve az Ügyféloldali Hyper V-t is, hoz létre egy vagy több virtuális számítógépet egy számítógép-hardverrendszeren, akkor minden ilyen virtuális számítógép és a fizikai számítógép is külön számítógépnek számít a jelen szerződés vonatkozásában. A licenc csak azt engedélyezi Önnek, hogy a szoftver egyetlen példányát egyetlen számítógépre telepítse, függetlenül attól, hogy az fizikai vagy virtuális-e. Ha a szoftvert több virtuális számítógépen kívánja használni, akkor ehhez a szoftver külön példányait kell beszereznie, és mindegyik példányhoz külön licencet is be kell szereznie. Virtuális környezetben való használat esetén előfordulhat, hogy a digitális jogkezelési és más a teljes kötetű merevlemez-titkosítást alkalmazó technológiával védett tartalom nem annyira biztonságos. g. Távelérés. A szoftver tartalmazza a Távoli Asztal és a Távsegítség technológiát, amelyek lehetővé teszik, hogy a licencelt számítógépre telepített szoftvert, illetve alkalmazásokat más készülékek távolról elérjenek. Remote Desktop (Távoli asztal). A Távoli asztal és más hasonló technológiák licence egyetlen felhasználóra vonatkozik, aki az illető szoftvert vagy helyi számítógépről, vagy távolról éri el. A jelen szerződés vonatkozásában Ön az egyetlen licencelt felhasználó. A Távoli Asztal segítségével az ezen a licencelt gazdaszámítógépen futó szoftvert elérheti másik készülékről. A Távoli asztal segítségével más felhasználók is egyszerre mindig csak egy elérhetik az ezen a gazdaszámítógépen futó licencelt szoftvert bármely más készülékről, de kizárólag abban az esetben, ha a távoli készülék külön licenccel rendelkezik a Windows 8 vagy a Windows 8.1 egy Pro változatának futtatásához. Távsegítség. Az aktív munkamenet megosztására további szoftverlicencek beszerzése nélkül használhatja a Távsegítséget és a hasonló technológiákat. A Távsegítség azt teszi lehetővé, hogy egy felhasználó közvetlenül hozzákapcsolódjon egy másik felhasználó számítógépéhez, rendszerint hibajavítás céljából. 2. Békéltető testület kötelező érvényű döntése és lemondás pertársaságokban való részvétel jogáról a. Alkalmazás. Ha Ön az Amerikai Egyesült Államokban lakik, akkor a jelen 2. szakasz
5 vonatkozik minden vitás kérdésre, KIVÉVE HA AZ AZ ÖN, A MICROSOFT VAGY VALAMELYIK LICENCBE ADÓNK SZELLEMI TULAJDONJOGÁNAK ÉRVÉNYESÍTÉSÉVEL VAGY ÉRVÉNYESSÉGÉVEL KAPCSOLATOS KÉRDÉST VET FEL. A vitás kérdés minden olyan vitát, tevékenységet vagy egyéb ellentétet jelent Ön és a Microsoft között, amely a szoftverre (ideértve annak árát is), illetve a jelen szerződésre vonatkozik, függetlenül attól, hogy alapját szerződés, jótállás, szerződésen kívüli károkozás, törvény, jogszabály, rendelet vagy egyéb jogi vagy igazságossági megfontolás képezi-e. A vita és a vitás kérdés kifejezés a jogszabályok által megengedett legszélesebb értelemben értendő. b. Notice of Dispute (Értesítés Vitás Kérdésről). Vita esetén Önnek, illetve a Microsoftnak Notice of Dispute (Értesítés Vitás Kérdésről) értesítést kell küldenie a másik félnek; ez egy olyan írásba foglalt nyilatkozat, amely tartalmazza az illető fél nevét, címét és kapcsolattartási adatait, a vitát kiváltó tényeket, valamint a kívánt megoldást. A Notice of Dispute (Értesítés Vitás Kérdésről) dokumentumot Önnek postán kell elküldenie a következő címre: Microsoft Corporation, ATTN: LCA ARBITRATION, One Microsoft Way, Redmond, WA , USA. Űrlap a következő címen érhető el: go.microsoft.com/fwlink/?linkid= A Microsoft a Notice of Dispute (Értesítés Vitás Kérdésről) dokumentumot Önnek postán küldi meg az Ön címére, ha az ismert, ellenkező esetben címére küldi meg. A Notice of Dispute (Értesítés Vitás Kérdésről) dátumától számított 60 napon belül Ön és a Microsoft informális egyeztetéseken kísérlik meg rendezni a vitás kérdést. 60 nap múltával a Microsoft választottbírósági eljárást kezdeményezhet. c. Small Claims Court (Kis polgárjogi ügyek bírósága). Önnek jogában áll a lakhelye szerint illetékes, illetve a Washington állambeli King megyei Small Claims Court kis értékű polgárjogi ügyekkel foglalkozó bírósághoz fordulni, amennyiben a vita eleget tesz a Small Claims Court bíróság elé vihető ügyekre vonatkozó összes követelménynek. Önnek attól függetlenül jogában áll Small Claims Court bírósághoz fordulni, hogy előzőleg folytatott-e informális egyeztetést. d. Békéltető testület kötelező érvényű döntése. Ha Ön és a Microsoft nem tudja megoldani a vitás kérdéseket informális egyeztetéssel vagy Small Claims Court bíróság előtt, a megoldásra minden további kísérlet kizárólag békéltető testület előtt tehető, melynek döntését mindkét fél kötelező érvénnyel elfogadja; a békéltető testület működését a Szövetségi Békéltetési Törvény (Federal Arbitration Act a továbbiakban FAA ) szabályozza. Ön lemond arról a jogáról, hogy bármilyen vitás kérdéssel kapcsolatban bírósági eljárást vagy pert indítson (vagy hogy pertársaság tagja legyen). Ehelyett minden vitás kérdést egy pártatlan békebíró vagy választottbíróság előtt oldanak meg, akinek döntése jogerős, eltekintve az FAA törvényben megfogalmazott korlátozott fellebbezési lehetőségektől. A békebíró, illetve választottbíróság döntését a felek vonatkozásában bármely bíróság vagy joghatóság érvényesítheti. e. Lemondás pertáraságban való részvétel jogáról. Minden vitás kérdés megoldására
6 tett előterjesztés vagy per minden fórumon kizárólag egyedileg történhet. Sem Ön, sem a Microsoft nem próbálja meg a vitát pertársaság tagjaként, magánügyvéd segítségével, vagy bármilyen más olyan módon rendezni, amelyben bármelyik fél képviselőként vagy képviseleti céllal lép fel. Semmilyen békéltetés vagy előterjesztés sem vonható össze egy másikkal az összes érintett fél előzetes írásos hozzájárulása nélkül. f. Választottbírósági eljárás, költségek, díjak és ösztönzők. Minden békéltető eljárást az American Arbitration Association (a továbbiakban AAA ) hajt végre a Commercial Arbitration Rules (Kereskedelmi Békéltetési Szabályok) szabályoknak megfelelően. Ha Ön magánszemély és a szoftvert személyes vagy otthoni célra használja, illetve ha a vita értéke nem haladja meg a USD összeget, függetlenül attól, hogy Ön magánszemély-e és hogy milyen célra használja a szoftvert, akkor az AAA Supplementary Procedures for Consumer-Related Disputes (Kiegészítő Eljárások Fogyasztókkal Kapcsolatos Vitákhoz) kiegészítés rendelkezései is érvényesek. További tájékoztatás az adr.org címen, illetve a telefonszámon kapható. A legfeljebb USD értékű viták esetén a Microsoft azonnal megtéríti az Ön perköltségét és kifizeti az AAA díját, valamint a választottbírósági díjakat. Ön és a Microsoft megállapodik abban, hogy az eljárásokra, a díjakra és az ösztönzőkre vonatkozóan elfogadják a go.microsoft.com/fwlink/?linkid= webhelyen található feltételeket. A választottbírósági eljárás megkezdéséhez küldje be a go.microsoft.com/fwlink/?linkid= webhelyen található űrlapot az AAA-hoz. Ön vállalja, hogy választottbírósági eljárást kizárólag a lakhelye szerinti megyében vagy a Washington állambeli King megyében indít. A Microsoft vállalja, hogy választottbírósági eljárást kizárólag az Ön lakhelye szerinti megyében indít. g. Az igényeket és a vitás kérdéseket egy éven belül bíróság vagy békéltető testület elé kell vinni. A vonatkozó jogszabályok által megengedett mértékben, minden olyan igényt és vitás kérdést, amelyre a 2. szakasz vonatkozik, egy éven belül Small Claims Court bíróság (2.c szakasz) vagy békéltető testület (2.d szakasz) elé kell vinni. Az egyéves időszak akkor kezdődik, amikor az igény, illetve a vitás kérdés először bíróság vagy békéltető testület elé vihető lett volna. Amennyiben az igény, illetve a vitás kérdés ezen időn belül nem kerül bíróság vagy békéltető testület elé, az véglegesen elévül. h. Részleges érvénytelenség. Ha a 2.e szakaszban körülírt lemondás a pertársaságban való részvételi jogról jogellenesnek vagy végrehajthatatlannak bizonyulna egy vita egyes részeit vagy egészét illetően, akkor ezekre a részekre nem vonatkozik a 2. szakasz (békéltetés). Ezekkel a részekkel kapcsolatban rendes bírósági eljárásnak van helye, a fennmaradó részekre pedig választottbírósági eljárások alkalmazandók. Ha a 2. szakasz bármely más rendelkezése jogellenesnek vagy végrehajthatatlannak bizonyul, az illető rendelkezés érvényét veszti, de a 2. szakasz többi része teljes mértékben érvényben marad. 3. Alkalmazandó jogszabályok
7 A szoftverrel (és annak árával), illetve a jelen szerződéssel kapcsolatos jogviták tekintetében az Ön lakhelye szerinti államnak, illetve országnak a törvényei az irányadók, beleértve a szerződésszegéssel kapcsolatos igényeket, az állami fogyasztóvédelmi törvényekkel, a tisztességtelen versennyel tilalmának megszegésével, a vélelmezett jótállással, a jogtalan gyarapodással és a szerződésen kívüli károkozással kapcsolatos igényeket is, azzal, hogy a békéltetéssel kapcsolatos minden rendelkezés vonatkozásában az FAA az illetékes. Ha a szoftvert bármely más országban szerezte be, az adott ország törvényei az irányadók. Ez a szerződés bizonyos jogokat határoz meg. Előfordulhat, hogy az Ön államának vagy országának törvényei más jogokat biztosítanak Önnek, ideértve a fogyasztói jogokat is. Önt azon féllel szemben is megillethetik bizonyos jogok, akitől a szoftvert beszerezte. A jelen szerződés nem módosítja az ilyen jogokat, ha az állam vagy az ország törvényei ezt nem engedélyezik. 4. Aktiválás a. Az aktiválás részletei. A szoftver értesíti Önt arról, hogy a szoftver telepített példánya megfelelően van-e licencelve. Az aktiválás során a szoftver adatokat küld a szoftverről és a számítógépről a Microsoftnak. Ilyen adat a szoftver verziószáma, nyelve és termékkulcsa, a számítógép IP-címe, valamint a számítógép hardverkonfigurációjából származó adatok. Az aktiválásra vonatkozóan további tájékoztatást a go.microsoft.com/fwlink/?linkid= webhelyen talál. Ha a licencelt számítógép az internethez csatlakozik, a szoftver automatikusan hozzákapcsolódik a Microsoft számítógépes rendszeréhez aktiválás céljából. Ön a szoftvert manuális úton, az interneten vagy telefonon keresztül is aktiválhatja. Ilyen esetben szolgáltatási díjköltségek merülhetnek fel. b. Újraaktiválás. A számítógép alkotórészeinek vagy a szoftvernek bizonyos módosításai miatt szükségessé válhat a szoftver újraaktiválása. c. Sikertelen aktiválás. Ha az aktiválás során kiderül, hogy a szoftver licence vagy aktiválási szolgáltatásai hamisítottak, nem megfelelően licenceltek vagy jogosulatlan módosítást tartalmaznak, az aktiválás sikertelen lesz, és a szoftver megkísérli kijavítani önmagát úgy, hogy a megváltoztatott Microsoft-szoftvert eredeti Microsoft-szoftverre cseréli le. A szoftver értesíti Önt arról, hogy a szoftver telepített példánya megfelelően van-e licencelve, illetve tartalmaz-e jogosulatlan módosítást. Ezen túlmenően Ön emlékeztetőket is kaphat a szoftver megfelelően licencelt példányának beszerzésére. Előfordulhat, hogy Ön nem kapja meg a Microsoft egyes frissítéseit, ha szoftverpéldánya nincs megfelelően licencelve. 5. Internetalapú szolgáltatások; adatvédelem A szoftver egyes szolgáltatásai internetes protokollokat használnak, amelyek a Microsoftnak (vagy szállítóinak vagy szolgáltatóinak) különféle számítógépadatokat küldenek, például az Ön IP-címét, az operációs rendszer típusát, a böngésző adatait, a használt szoftver nevét és verziószámát, valamint azon számítógép nyelvi kódját, amelyre a szoftver telepítve van. A Microsoft arra használja ezeket az adatokat a Windows 8.1 go.microsoft.com/fwlink/?linkid= webhelyen olvasható Adatvédelmi Nyilatkozatában
8 ismertetett, valamint a Windows felhasználói felületén esetleg megjelenő tájékoztatásban leírt módon, hogy internetalapú szolgáltatásokat nyújtson Önnek. Egyes internetalapú szolgáltatásokat a Microsoft később tesz elérhetővé és frissíthetővé ha például Ön egy olyan alkalmazást szerez be, amely egy ilyen szolgáltatáson alapul, vagy hogy a szoftvert biztonságosabbá vagy megbízhatóbbá tegye. a. Windows Update. A szoftverben található Windows Update szolgáltatás megfelelő működése érdekében (amennyiben Ön használja a szolgáltatást) időről időre a Windows Update szolgáltatás frissítései vagy letöltései lehetnek szükségesek, és ezek letöltése és telepítése az Ön további értesítése nélkül is megtörténhet. b. A Windows digitális jogkezelő technológia. Egyes tartalomtulajdonosok a Windows digitális jogkezelési technológiát (a továbbiakban DRM ) használják szerzői joguk és egyéb szellemi tulajdonuk védelmére, ideértve azt a lehetőséget is, hogy a szoftver nem játssza le a védett tartalmat, ha sikertelen a Windows DRM-ellenőrzése. Ön hozzájárul ahhoz, hogy a Microsoft visszavonási listát foglalhasson bele a licencekbe. c. Windows Media Player. Amikor Ön a Windows Media Playert használja, a program ellenőrizni fogja a Microsoftnál az elérhető kompatibilis online zeneszolgáltatókat az Ön térségében, valamint a lejátszó új verzióit. A Windows Media Playert kizárólag a go.microsoft.com/fwlink/?linkid= webhelyen található feltételeknek megfelelően használhatja. d. Windows Defender. Ha be van kapcsolva a Windows Defender, megkeres a számítógépen sokféle rosszindulatú (vagy kártékony) programot, többek között vírusokat, férgeket, bot -okat, rootkit -eket, kémprogramokat, reklámprogramokat és egyéb potenciálisan nemkívánatos programokat. Ha a szoftver használatba vételekor az ajánlott biztonsági beállításokat választotta, akkor a szoftver automatikusan eltávolít minden ilyen magas vagy súlyos besorolású rosszindulatú vagy egyéb okból nemkívánatos programot. Az ilyen eltávolítás a számítógépén található valamely egyéb szoftver nem megfelelő működéséhez, vagy a használatára vonatkozó licenc megsértéséhez vezethet. Előfordulhat, hogy nem nemkívánatos programok eltávolítására vagy letiltására kerül sor. Ha a Windows Defender szoftvert és a Windows Update szolgáltatást is használja, akkor a Windows Update szolgáltatás rendszeresen frissíti a Windows Defender szoftvert. e. Rosszindulatú programok eltávolítása. A szoftver rendszeresen ellenőrizheti bizonyos kártékony programok meglétét a számítógépén, és ha ilyet talál, el is távolíthatja azt; ehhez a kártevő-eltávolító eszköz számítógépre legutóbb letöltött verzióját használja. Az ellenőrzés után és rendszeres időközönként a szoftver jelentést küld a Microsoftnak az észlelt kártékony programokról, a hibákról és a számítógépével kapcsolatos egyéb adatokról. Ezek az adatok a szoftver és más Microsoft-termékek továbbfejlesztésére, továbbá arra lesznek felhasználva, hogy számítógépe jobban meg legyen védve a kártékony programoktól. Ön letilthatja a szoftver jelentéskészítő funkcióját, ehhez kövesse a go.microsoft.com/fwlink/?linkid= webhelyen található utasításokat.
9 f. SmartScreen Szűrő. Ha be van kapcsolva, a SmartScreen Szűrő összehasonlítja az Ön által megtekinteni próbált weblapok és letöltések címét a Microsoftnak nem biztonságosként vagy gyanúsként bejelentett weblapok és letöltések gyakran frissülő listájával. A SmartScreen a futtatni próbált letöltött programokat is összeveti a gyakran letöltött vagy futtatott programok listájával, hogy Ön megalapozottabban dönthesse el, miben bízik meg. További információ az Internet Explorer Adatvédelmi Nyilatkozatában olvasható a go.microsoft.com/fwlink/?linkid= webhelyen. Azzal, hogy akár a Windows-ban, akár az Internet Explorerben bekapcsolja a SmartScreen Szűrőt, Ön elfogadja a szolgáltatás működési módját, és beleegyezik abba, hogy a SmartScreen Szűrőt kizárólag a Windows-zal, illetve az Internet Explorerrel kapcsolatban használja. Önnek sem kézzel, sem valamilyen programmal nem áll jogában lemásolni, megjeleníteni, terjeszteni, összegyűjteni, illetve tárolni semmilyen, a SmartScreen Szűrő által adott adatot. g. IPv6 hálózati címfordítási (NAT) bejárási szolgáltatás (Teredo). Valahányszor elindítja a licencelt számítógépet, a Teredo megpróbál megkeresni egy nyilvános IPv6 internetes szolgáltatást. Erre automatikusan kerül sor, amikor a licencelt számítógép nyilvános vagy magánhálózathoz csatlakozik, de nem történik meg felügyelt hálózatok, például nagyvállalati tartományok esetén. Ha Ön olyan alkalmazást használ, amelyhez IPv6-kapcsolatot használó Teredóra van szükség, vagy ha úgy állította be tűzfalát, hogy az mindig engedélyezze az IPv6-kapcsolatot, akkor a Teredo rendszeres időközönként kapcsolatba lép a Microsoft által üzemeltetett Teredo szolgáltatással. A Microsoftnak küldött adatok általános számítógépadatok, továbbá a kért szolgáltatás neve (például: teredo.ipv6.microsoft.com). A Teredo szolgáltatás által az Ön számítógépéről elküldött adatok segítségével megállapítható, hogy a számítógép csatlakoztatva van-e az internethez, és hogy képes-e találni nyilvános IPv6-szolgáltatást. Amikor talál egy ilyen szolgáltatást, akkor adatok küldésére kerül sor az IPv6-szolgáltatással való kapcsolat fenntartása érdekében. h. Plug and Play és Plug and Play bővítmények. Előfordulhat, hogy a számítógépről hiányoznak a csatlakoztatott hardverrel való kommunikációhoz szükséges illesztőprogramok. Ilyen esetben a szoftver frissítési szolgáltatása be tudja szerezni és telepíteni tudja a számítógépre a megfelelő illesztőprogramot. A rendszergazdai jogosultsággal rendelkező felhasználók kikapcsolhatják ezt a frissítési szolgáltatást. i. Digitális tanúsítványok. A szoftver digitális tanúsítványokat használ az X.509 szabványnak megfelelően kódolt információt küldő internethasználók hitelesítésére, fájlok és makrók digitális aláírására, továbbá a fájltartalmak integritásának és eredetének ellenőrzésére. A szoftver az interneten keresztül lehívhatja és frissítheti a tanúsítványokat, a visszavont tanúsítványok listáit, valamint megbízható hitelesítésszolgáltatók listáját. j. Hálózati figyelés. Ez a szolgáltatás a hálózati forgalom passzív figyelésével vagy aktív DNS- és HTTP-kérelmekkel meghatározza, hogy a rendszer kapcsolódik-e a hálózathoz. A kérelmek során a program csak szokásos TCP/IP- és DNS-adatokat továbbít
10 útválasztási célból. Az aktív kérelmek küldése a beállításjegyzék megfelelő beállításával kikapcsolható. k. Gyorsítók. Ha Ön egy Gyorsítóra kattint az Internet Explorer programban, az alábbi információk bármelyike elküldésre kerülhet a szolgáltatónak: az aktuális weboldal címe és teljes webcíme vagy URL-címe, általános számítógépadatok, valamint bármely Ön által kijelölt tartalom. További tájékoztatást a go.microsoft.com/fwlink/?linkid= webhelyen talál. l. Keresési szolgáltató frissítése. A szoftver le fog tölteni egy frissítést a számítógépén a keresési szolgáltatókra vonatkozó adatokhoz. Ez a frissítés a legújabb funkciókkal frissíti szolgáltatóit, ilyenek például az ikonok és a keresési javaslatok. Ez egy egyszeri frissítés, azonban a szoftver több alkalommal végrehajtja a frissítést, ha annak letöltése sikertelen. További tájékoztatást a go.microsoft.com/fwlink/?linkid= webhelyen talál. m. Cookie-k. Ha úgy dönt, hogy használja a szoftver online szolgáltatásait, például az online Súgó és támogatás szolgáltatást, akkor előfordulhat, hogy cookie-k kerülnek beállításra. Ha bővebb tájékoztatást szeretne kapni a cookie-k blokkolásáról, szabályozásáról és törléséről, akkor olvassa el a go.microsoft.com/fwlink/?linkid=74170 webhelyen található Adatvédelmi Nyilatkozat cookie-król szóló részét. n. Windows Áruház. A Windows Áruházat csak a jelen szerződés internetalapú szolgáltatásokra vonatkozó feltételeinek, valamint a go.microsoft.com/fwlink/?linkid= webhelyen található feltételeknek a betartása mellett használhatja. Ez utóbbi felteltelek a Windows Értesítési Szolgáltatásra (Windows Notification Service) vonatkozó információkat is tartalmaznak. A Windows-alkalmazások és a Kezdőlapon előre telepített bármely alkalmazás használhatja a Windows Értesítési Szolgáltatást. Ön hozzájárul ahhoz, hogy értesítéseket küldjünk Önnek a Windows 8.1 Adatvédelmi Nyilatkozatában és a Windows Áruház szolgáltatási feltételeiben foglaltaknak megfelelően. 6. Windows-alkalmazások A Windows-alkalmazások (például a Levelezés, a Naptár és a Kapcsolatok) olyan alkalmazások, amelyeket a Microsoft fejlesztett ki, a Windows szoftverbe épített bele és a jelen szerződés alapján ad licencbe Önnek. Az egyes alkalmazásokat úgy érheti el, hogy nevükre kattint a Kezdőlapon. Egyes Windows-alkalmazásokból online szolgáltatások is elérhetőek, és e szolgáltatások használatára néha külön feltételek és adatvédelmi nyilatkozat vonatkoznak. Az ilyen feltételek és nyilatkozatok az alkalmazás beállításai között olvashatók el. Kivéve, ha más feltételek jelennek meg Önnek, illetve olvashatóak az alkalmazás beállításai között, Ön elfogadja, hogy a Windows-alkalmazásokból elérhető szolgáltatásokra a go.microsoft.com/fwlink/?linkid=246338, illetve Xbox-szolgáltatásokat elérő Windows-alkalmazások esetén a xbox.com/legal/livetou webhelyen olvasható Microsoft Szolgáltatási Szerződés vonatkozik. Folyamatosan dolgozunk a szolgáltatások továbbfejlesztésén, és bármikor módosíthatjuk a szolgáltatásokat. Bizonyos szolgáltatások nem
11 minden országban érhetőek el. Bármelyik Windows-alkalmazást bármikor eltávolíthatja, és bármikor újratelepítheti, ha letölti a Windows Áruházból. Egyes Windows-alkalmazásokat hirdetéseket is tartalmaznak. A személyre szabott hirdetéseket a choice.live.com webhelyen kapcsolhatja ki. 7. A Licenc Igazolása ( Proof of License vagy POL ) Ha Ön a szoftvert lemezen vagy más fizikai adathordozón szerezte be, akkor az Ön licencének igazolása az eredeti Microsoft Eredetiséget Igazoló Tanúsítvány ( Certificate of Authenticity vagy COA ) címke az azt kísérő eredeti termékkulccsal és a beszerzés igazolásával. Ha Ön a szoftvert online úton szerezte be és töltötte le, akkor az Ön licencének igazolása a szoftverhez tartozó, vásárláskor kapott eredeti Microsoft termékkulcs és az eredeti Microsoft szoftverek hivatalos elektronikus szállítójától kapott beszerzési igazolás. Ha a szoftvert a Windows Áruházból szerezte be vagy töltötte le, akkor a vásárlás igazolására annak a Windows 8 Pro szoftvernek a megvásárlást igazoló dokumentum szolgál, amelyről frissített. A beszerzés igazolása kereskedője nyilvántartása alapján ellenőrzés tárgyát képezheti. 8. Frissítések Ön javításokat és frissítéseket a szoftverhez kizárólag a Microsofttól vagy felhatalmazott forrásoktól kaphat. A Microsoft egyes frissítéseket, terméktámogatást és egyéb szolgáltatásokat kizárólag eredeti Microsoft-szoftverek felhasználói számára nyújt. Ha bővebb tájékoztatást szeretne kapni az Eredeti Windows-ról (Genuine Windows), keresse fel a go.microsoft.com/fwlink/?linkid= webhelyet. A Microsoft-szoftver eredetiségének ellenőrzéséről a howtotell.com címen olvasható további tájékoztatás. 9. Korlátozott jogokat biztosító verziók A szoftver egyes verziói (például a szoftver Kereskedelmi forgalomba nem hozható ( Not for Resale vagy NFR ), illetve Oktatási változat ( Academic Edition vagy AE ) változata) korlátozott céllal kerülnek forgalomba. A Kereskedelmi forgalomba nem hozható ( Not for Resale vagy NFR ) felirattal megjelölt szoftvert Ön nem adhatja el, az Oktatási változat ( Academic Edition vagy AE ) felirattal megjelölt szoftvert pedig csak akkor használhatja, ha Ön Minősített Oktatási Felhasználó. Ha többet szeretne megtudni a szoftverek oktatási változatáról, vagy ha ki szeretné deríteni, hogy Ön Minősített Oktatási Felhasználó-e, akkor látogasson el a microsoft.com/education webhelyre, vagy vegye fel a kapcsolatot a Microsoft helyi társvállalatával. 10. Betűkészletek, ikonok, képek és hangok a. Betűkészlet-összetevők. A szoftver futása során a tartalom megjelenítésére és nyomtatására használhatja annak betűkészleteit. Átmenetileg letöltheti a betűkészleteket egy nyomtatóra vagy más kimeneti eszközre nyomtatás céljából, a betűkészletek tartalomba történő beágyazása kizárólag a betűkészletek beágyazására vonatkozó korlátozások betartásával megengedett. b. Ikonok, képek és hangok. A szoftver futása közben Ön kizárólag a licencelt
12 számítógépen érheti el és használhatja a szoftver ikonjait, hang- és médiaanyagait. Nem áll jogában megosztani a szoftverhez kapott mintaképeket, hangokat és médiaanyagokat, továbbá nem használhatja fel őket semmilyen más célra. 11..NET-keretrendszer A szoftver tartalmazhatja a.net-keretrendszer egy vagy több összetevőjét, amelyeket a.net-keretrendszer összetevőinek belső teljesítményvizsgálathoz történő felhasználásakor kizárólag a go.microsoft.com/fwlink/?linkid=66406 webhelyen leírtaknak megfelelően használhat. 12. A H.264/AVC és az MPEG-4 képi szabvány és a VC-1 videoszabvány EZT A TERMÉKET AZ AVC, A VC-1 ÉS AZ MPEG-4 PART 2 KÉPI SZABADALOMHOZ TARTOZÓ LICENCEK ÉRTELMÉBEN SZEMÉLYES ÉS NEM KERESKEDELMI CÉLÚ FELHASZNÁLÁSRA EGY FOGYASZTÓNAK LICENCELJÜK (i) VIDEOANYAG KÓDOLÁSÁRA A FENTI SZABVÁNYOKNAK ( VIDEOSZABVÁNYOK ) MEGFELELŐEN ÉS/VAGY (ii) OLYAN AVC, VC-1 ÉS MPEG-4 PART 2 VIDEOANYAG DEKÓDOLÁSÁRA, AMELYET EGY FOGYASZTÓ SZEMÉLYES ÉS NEM KERESKEDELMI CÉLÚ TEVÉKENYSÉG SORÁN RÖGZÍTETT ÉS/VAGY AMELY ILYEN VIDEOANYAG SZOLGÁLTATÁSÁRA LICENCCEL RENDELKEZŐ VIDEOSZOLGÁLTATÓTÓL SZÁRMAZIK. NINCS ÉS NEM ALKALMAZHATÓ LICENC SEMMIFÉLE EGYÉB FELHASZNÁLÁSRA. TOVÁBBI TÁJÉKOZTATÁSÉRT FORDULJON AZ MPEG LA, L.L.C VÁLLALATHOZ, LÁSD: 13. Adobe Flash Player A szoftver tartalmazhatja az Adobe Flash Player valamelyik verzióját is. Ön vállalja, hogy az Adobe Flash Player terméket az Adobe Systems Incorporated cég go.microsoft.com/fwlink/?linkid= webhelyen olvasható licencfeltételeinek megfelelően használja. Az Adobe és a Flash az Adobe Systems Incorporated bejegyzett védjegye vagy védjegye az Amerikai Egyesült Államokban és/vagy más országokban. 14. Harmadik féltől származó programok A jelen szoftver bizonyos harmadik féltől származó programokat tartalmaz. Ön tudomásul veszi, hogy használatukra az adott programokat kísérő licencfeltételek vonatkoznak. 15. Földrajzi és exportkorlátozások Ha a szoftver csomagolásán egy adott földrajzi terület van feltüntetve, akkor Ön csak azon a földrajzi területen jogosult aktiválni a szoftvert. Ön köteles betartani a szoftverre vonatkozó, a célterületet, a végfelhasználókat és a végfelhasználást illető korlátozásokat tartalmazó valamennyi belföldi és nemzetközi jogszabályt és előírást is. A földrajzi és exportkorlátozásokról további tájékoztatást a go.microsoft.com/fwlink/?linkid= és a microsoft.com/exporting webhelyen talál. 16. Terméktámogatási és visszatérítési eljárások A Microsoft a megfelelően licencelt szoftverhez
13 a support.microsoft.com/common/international.aspx webhelyen leírtak szerint korlátozott terméktámogatási szolgáltatást nyújt. Ha Ön a szoftvert kiskereskedőtől vásárolta és visszatérítésre tart igényt, de azt nem kapja meg ott, ahol a szoftvert beszerezte, akkor a Microsoft visszatérítési szabályzatával kapcsolatos tájékoztatásért forduljon a Microsofthoz. Látogassa meg a microsoft.com/worldwide webhelyet, illetve Észak-Amerikában hívja a (800) MICROSOFT telefonszámot, vagy látogasson el a microsoft.com/info/nareturns.htm webhelyre. 17. A szerződés teljessége A jelen szerződés (a Microsoft által Önnek biztosított és Ön által használt szoftverkiegészítésekhez, -frissítésekhez és -szolgáltatásokhoz tartozó feltételekkel együtt), valamint a jelen szerződés webes hivatkozásaiban található feltételek együttesen képezik a szoftverre és az ilyen kiegészítésekre, frissítésekre és szolgáltatásokra vonatkozó szerződést (hacsak a Microsoft más feltételeket nem szab az ilyen kiegészítésekre, frissítésekre és szolgáltatásokra). A szoftver futtatása közben a jelen szerződést a microsoft.com/about/legal/en/us/intellectualproperty/useterms/default.aspx webhelyen, illetve úgy tekintheti meg, hogy követi a szoftver Műveletközpont Windows-aktiválás részében található útmutatást. A szoftver futtatása közben megtekintheti a jelen szerződés hivatkozásaiban megfogalmazott feltételeket is: ehhez be kell írnia az URL-címeket a böngésző címsorába, és jóvá kell hagynia a műveletet. Ön vállalja, hogy a jelen szerződés, valamint a benne hivatkozott különös feltételek hatálya alá tartozó minden szolgáltatás és tartalmazott alkalmazás használata előtt elolvassa az illető szolgáltatásra vonatkozó feltételeket. Tudomásul veszi, hogy a szolgáltatás használatával Ön elfogadja a jelen szerződés feltételeit és a benne hivatkozott feltételeket. A jelen szerződés tájékoztató jellegű hivatkozásokat is tartalmaz. Az Ön és a Microsoft számára kötelezettséget tartalmazó hivatkozások a következők: go.microsoft.com/fwlink/?linkid= (A Windows 8.1 Adatvédelmi Nyilatkozata); go.microsoft.com/fwlink/?linkid= (Egyeztetési Eljárás); go.microsoft.com/fwlink/?linkid= (Windows Media Player); go.microsoft.com/fwlink/?linkid= (A Windows Áruház Használati Feltételei); go.microsoft.com/fwlink/?linkid= (Microsoft Szolgáltatási Szerződés); xbox.com/legal/livetou (Az XBox LIVE Használati Feltételei); go.microsoft.com/fwlink/?linkid=66406 (A.NET-keretrendszer Feltételei); go.microsoft.com/fwlink/?linkid= (Az Adobe Flash Player Licencszerződése).
14 KORLÁTOZOTT JÓTÁLLÁS Van KORLÁTOZOTT JÓTÁLLÁS a szoftverhez? Igen. A Microsoft szavatolja, hogy a megfelelően licencelt szoftver alapvetően a szoftvert kísérő Microsoft-dokumentációban foglaltaknak megfelelően fog működni. Ez a korlátozott jótállás nem vonatkozik az olyan problémákra, amelyeket Ön okoz, amelyek azért következtek be, mert Ön nem követte az utasításainkat, vagy amelyeket a Microsoft ésszerű belátás szerinti hatáskörén kívül eső események idéztek elő. A korlátozott jótállás időszaka akkor veszi kezdetét, amikor az Ön szoftverpéldányát az első felhasználó megszerzi, és egy évig tart. Ez a korlátozott jótállás érvényes az év folyamán a Microsofttól esetlegesen kapott minden kiegészítésre, frissítésre, illetve csereszoftverre, de csupán az eredeti jótállásból hátralevő ideig vagy 30 napig attól függően, melyik hosszabb. A szoftver átruházása nem hosszabbítja meg a korlátozott jótállás érvényességi idejét. A Microsoft nem nyújt semmiféle egyéb kifejezett jótállást, garanciát vagy feltételt. A Microsoft ezúton elzárkózik minden vélelmezett garanciavállalástól, ideértve az eladhatóságra, az adott célra való alkalmazhatóságra és a jogbitorlás-mentességre vonatkozó garanciavállalást is. Ha a helyi jogszabályok nem engedik meg, hogy a vélelmezett garanciavállalás kizárását, akkor mindenféle vélelmezett jótállás, garancia és feltétel kizárólag a korlátozott jótállás időtartama alatt érvényesíthető, a helyi törvények által megengedett maximális korlátozással. Ha a helyi jogszabályok a jelen szerződés ellenére is hosszabb jótállási időtartamot írnak elő, akkor a garanciavállalás időtartama ez a hosszabb időszak, de a jogorvoslati lehetőségek kizárólag a jelen szerződésben foglaltakra korlátozódnak. A jelen szerződés egyik utolsó szakasza ismerteti, hogyan tud igénnyel fellépni a jelen korlátozott jótállás keretén belül. Mi történik akkor, ha a Microsoft nem teljesíti jótállási kötelezettségeit? Ha a Microsoft nem teljesíti korlátozott jótállási kötelezettségeit, az Ön számára az egyetlen jogorvoslati lehetőség a szoftver kijavítása vagy cseréje. A Microsoft azt is választhatja, hogy a szoftver kijavítása vagy kicserélése helyett visszafizeti a vásárláskor Ön által fizetett összeget (ha volt ilyen). A visszatérítés előtt Önnek el kell távolítania a szoftvert, és a beszerzés igazolásával együtt vissza kell juttatnia a Microsofthoz. Mi a helyzet, ha a Microsoft megszegi a jelen szerződés valamely részét? Ha van jogalapja a károkért visszatérítést kérni a Microsofttól, akkor is csak a közvetlen károkért és csak a szoftverért kifizetett összeg erejéig (vagy legfeljebb 50 USD erejéig, ha ingyenesen szerezte meg a szoftvert) kaphat kártérítést. Ön nem jogosult kártérítésre semmiféle egyéb kárért, beleértve a következményi, üzleti haszon elmaradásából eredő, különleges, közvetett és véletlenszerű károkat is. Jelen szerződés kárkizárásai és korlátozásai akkor is érvényben maradnak, ha a szoftver javítása, cseréje vagy az érte nyújtott visszatérítés Önt nem kártalanítja teljes mértékben a veszteségekért, vagy ha a Microsoft tudott vagy a Microsoftnak tudnia kellett volna az ilyen károk bekövetkezésének lehetőségéről. Egyes államok és országok nem teszik lehetővé a véletlenszerű, következményi és egyéb károkért való felelősség kizárását, illetve korlátozását, ezért előfordulhat, hogy az ilyen jellegű korlátozások, illetve kizárások Önre nem vonatkoznak. Ha a jelen korlátozások és kizárások ellenére a helyi hatályos jogszabályok
15 alapján Ön más károkért is kártérítésre lehet jogosult a Microsofttól, akkor is csak a szoftverért ténylegesen kifizetett összeg erejéig (vagy legfeljebb 50 USD erejéig, ha ingyenesen szerezte meg a szoftvert) kaphat kártérítést. JÓTÁLLÁSI ELJÁRÁSOK A korlátozott jótállási szolgáltatáshoz a beszerzés igazolása szükséges. 1. Az Amerikai Egyesült Államokban és Kanadában. A korlátozott jótállási szolgáltatásokat, illetve az Amerikai Egyesült Államokban vagy Kanadában vásárolt szoftverrel kapcsolatos visszatérítést illetően lépjen kapcsolatba a Microsofttal a (800) MICROSOFT telefonszámon, vagy írjon levelet a Microsoft Customer Service and Support, One Microsoft Way, Redmond, WA , USA címre, vagy látogasson el a microsoft.com/info/nareturns.htm honlapra. 2. Európában, a Közel-Keleten és Afrikában. Ha a szoftvert Európában, Afrikában vagy a Közel-Keleten szerezte be, a korlátozott jótállást a Microsoft Ireland Operations Limited cég nyújtja Önnek. Ha igénnyel kíván fellépni a korlátozott jótállás keretén belül, akkor vagy a Microsoft Ireland Operations Limited (Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland) céggel, vagy a Microsoft helyi társvállalatával (lásd: microsoft.com/worldwide) vegye fel a kapcsolatot. 3. Ausztráliában. Ha a szoftvert Ausztráliában szerezte be, a Microsoftnál garanciális igénnyel itt léphet fel: ; vagy Microsoft Pty Ltd, 1 Epping Road, North Ryde NSW 2113 Australia. 4. Más országban. Ha a szoftvert a más országban szerezte be, forduljon a helyi Microsoft-társvállalathoz (lásd: microsoft.com/worldwide). EULAID:WinBlue_R8_2_ED_PS_R_HU-HU
FIGYELEM: A FELHASZNÁLÓK RENDELKEZHETNEK OLYAN TÖRVÉNYADTA JOGOKKAL, AMELYEK SZERZŐDÉS ÚTJÁN NEM MÓDOSÍTHATÓK. A JELEN LICENCFELTÉTELEK SEMMI OLYAT NEM TARTALMAZNAK, AMI MÓDOSÍTANÁ AZ ILYEN TÖRVÉNYADTA

References: bíróság 
 bíróság 
 bíróság 
 bíróság 
 bíróság 
 bíróság 
 bíróság